CELEX: 
Language: el
Date: 2022-01-21 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τον καθορισμό των κριτηρίων προσδιορισμού ότι ένα πλοίο παράγει μειωμένες ποσότητες αποβλήτων και διαχειρίζεται τα απόβλητά του με βιώσιμο και περιβαλλοντικά ορθό τρόπο σύμφωνα με την οδηγία (ΕΕ) 2019/883 του Ευρωπαϊκού Κοινοβουλίου και του Συμβουλίου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 21.1.2022
            
            
               για τον καθορισμό των κριτηρίων προσδιορισμού ότι ένα πλοίο παράγει μειωμένες ποσότητες αποβλήτων και διαχειρίζεται τα απόβλητά του με βιώσιμο και περιβαλλοντικά ορθό τρόπο σύμφωνα με την οδηγία (ΕΕ) 2019/883 του Ευρωπαϊκού Κοινοβουλίου και του Συμβουλίου
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία (ΕΕ) 2019/883 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τις λιμενικές εγκαταστάσεις παραλαβής για την παράδοση αποβλήτων από πλοία, για την τροποποίηση της οδηγίας 2010/65/ΕΕ και την κατάργηση της οδηγίας 2000/59/ΕΚ
                  1
               , και ιδίως το άρθρο 8 παράγραφος 5,
            
            
               Εκτιμώντας τα ακόλουθα:
            
            
               (1)Για τους σκοπούς της μείωσης των τελών που προβλέπεται στο άρθρο 8 παράγραφος 4 της οδηγίας (ΕΕ) 2019/883, θα πρέπει να χρησιμοποιούνται τα κριτήρια που αναφέρονται στο παράρτημα.
            
            
               (2)Τα κριτήρια που ορίζονται στο τμήμα 1 του παραρτήματος αντικατοπτρίζουν ουσιαστικές προσπάθειες για τη μείωση των αποβλήτων. Ως εκ τούτου, τα εν λόγω κριτήρια θα πρέπει να είναι υποχρεωτικά.
            
            
               (3)Τα πρόσθετα κριτήρια που ορίζονται στο τμήμα 2 του παραρτήματος μπορούν να εφαρμόζονται προκειμένου να δίνονται κίνητρα για τη χρήση συγκεκριμένων πρακτικών και ειδών εξοπλισμού που μπορούν επίσης να συμβάλλουν στη μείωση των αποβλήτων. Ως εκ τούτου, τα εν λόγω κριτήρια θα πρέπει να είναι προαιρετικά. 
            
            
               (4)Για να εξασφαλίζονται ενιαίοι όροι όσον αφορά την εφαρμογή της μείωσης των τελών που προβλέπεται στο άρθρο 8 παράγραφος 5 της οδηγίας (ΕΕ) 2019/883, είναι απαραίτητο τα κράτη μέλη να εφαρμόζουν εναρμονισμένη μεθοδολογία. Ως εκ τούτου, οι εκτελεστικές πράξεις που εκδίδονται δυνάμει της οδηγίας (ΕΕ) 2019/883 θα πρέπει να λαμβάνουν τη μορφή εκτελεστικών κανονισμών. 
            
            
               (5)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               1.Οι λιμενικές εγκαταστάσεις παραλαβής ή οι λιμενικές αρχές λαμβάνουν υπόψη τα κριτήρια που ορίζονται στο τμήμα 1 του παραρτήματος κατά τον υπολογισμό της μείωσης των τελών σύμφωνα με το άρθρο 8 παράγραφος 5 πρώτο εδάφιο στοιχείο β) της οδηγίας (ΕΕ) 2019/883.
            
            
               2.Οι λιμενικές εγκαταστάσεις παραλαβής ή οι λιμενικές αρχές μπορούν να λαμβάνουν υπόψη τα κριτήρια που ορίζονται στο τμήμα 2 του παραρτήματος κατά τον υπολογισμό της μείωσης των τελών σύμφωνα με το άρθρο 8 παράγραφος 5 πρώτο εδάφιο στοιχείο β) της οδηγίας (ΕΕ) 2019/883.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 21.1.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 151 της 7.6.2019, σ. 116. 
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
            
               Τμήμα 1 
            
            
               Κατάλογος υποχρεωτικών κριτηρίων που αναφέρονται στο άρθρο 1 παράγραφος 1 
            
            
                     
                        Κριτήρια
                     
                  
                  
                     
                        Σχετικά στοιχεία
                     
                  
                  
                     
                        Σχετικό παράρτημα της σύμβασης MARPOL
                     
                  
                  
                     
                        Πιθανά μέσα επαλήθευσης
                           1
                        
                     
                  
               
                     
                        Διαχωρισμός επί του πλοίου σύμφωνα με το ψήφισμα MEPC.295(71) και εξασφάλιση της παράδοσης σε κατάλληλες λιμενικές εγκαταστάσεις παραλαβής που συμμορφώνονται με το άρθρο 4 παράγραφος 2 στοιχείο δ) της οδηγίας (ΕΕ) 2019/883.
                     
                  
                  
                     
                        Λειτουργία και διαχείριση
                     
                  
                  
                     
                        Παράρτημα V
                     
                  
                  
                     
                        Οικολογικό εύσημο («Green Award»), ISO 21070, οικολογικό σήμα «Blue Angel», πρόγραμμα «Green Marine», απόδειξη παράδοσης αποβλήτων, ειδικό ανά σκάφος σχέδιο διαχείρισης απορριμμάτων εγκεκριμένο από τον νηογνώμονα του σκάφους, ISO 14001 σύστημα περιβαλλοντικής διαχείρισης.
                     
                  
               
                     
                        Περιβαλλοντικά βιώσιμες πολιτικές αγορών (μείωση των υλικών συσκευασίας, όπως οι συσκευασίες χύδην, και αποφυγή πλαστικών προϊόντων μίας χρήσης)
                     
                  
                  
                     
                        Διαχείριση
                     
                  
                  
                     
                        Παράρτημα V
                     
                  
                  
                     
                        Οικολογικό εύσημο («Green Award»), ISO 21070, οικολογικό σήμα «Blue Angel», πρόγραμμα «Green Marine», ειδικό ανά σκάφος σχέδιο διαχείρισης απορριμμάτων εγκεκριμένο από τον νηογνώμονα του σκάφους, ISO 14001 σύστημα περιβαλλοντικής διαχείρισης.
                     
                  
               
               Τμήμα 2 
            
            
               Κατάλογος προαιρετικών κριτηρίων που αναφέρονται στο άρθρο 1 παράγραφος 2
            
            
                     
                        Κριτήρια
                     
                  
                  
                     
                        Σχετικά στοιχεία
                     
                  
                  
                     
                        Σχετικό παράρτημα της σύμβασης MARPOL
                     
                  
                  
                     
                        Πιθανά μέσα επαλήθευσης
                           2
                        
                     
                  
               
                     
                        Χρήση εναλλακτικών καυσίμων
                           3
                         και άλλων πηγών ενέργειας κατά το δρομολόγιο προς τον λιμένα κατάπλου ή κατά τον ελλιμενισμό (π.χ. ηλεκτροδότηση από την ξηρά, αιολική ενέργεια, ηλιακή ενέργεια)
                     
                  
                  
                     
                        Σχεδιασμός, τεχνολογία και λειτουργία πλοίων
                     
                  
                  
                     
                        Παράρτημα I
                     
                  
                  
                     
                        Οικολογικό εύσημο («Green Award»), δελτία παράδοσης καυσίμου, βιβλίο πετρελαίου, πιστοποιητικό κλάσης ή προβλεπόμενο από τον νόμο πιστοποιητικό, σχέδιο διαχείρισης ενεργειακής απόδοσης πλοίων (SEEMP).
                     
                  
               
                     
                        Χρήση συστήματος λευκού κουτιού (White Box System) < 5ppm (για τον έλεγχο και την παρακολούθηση των απορρίψεων υδάτων υδροσυλλεκτών από το σκάφος)
                     
                  
                  
                     
                        Τεχνολογία και λειτουργία
                     
                  
                  
                     
                        Παράρτημα I
                     
                  
                  
                     
                        Πιστοποιητικό κλάσης, έγγραφα έγκρισης τύπου
                     
                  
               
                     
                        Διαχωριστής ελαιωδών υδάτων (OWS) < 5 ppm
                     
                  
                  
                     
                        Τεχνολογία και λειτουργία
                     
                  
                  
                     
                        Παράρτημα I
                     
                  
                  
                     
                        Πιστοποιητικό κλάσης, έγγραφα έγκρισης τύπου, οικολογικό εύσημο («Green Award»), δείκτης καθαρής ναυτιλίας [Clean Shipping Index (CSI)], πρόγραμμα «Green Marine», οικολογικό σήμα «Blue Angel»
                     
                  
               
                     
                        OWS < 5 ppm + σύστημα συναγερμού και αυτόματος μηχανισμός διακοπής λειτουργίας για πλοία
                           < 10 000 GT
                     
                  
                  
                     
                        Τεχνολογία και λειτουργία
                     
                  
                  
                     
                        Παράρτημα I
                     
                  
                  
                     
                        Πιστοποιητικό κλάσης, έγγραφα έγκρισης τύπου, οικολογικό εύσημο («Green Award»), CSI, πρόγραμμα «Green Marine», οικολογικό σήμα «Blue Angel»
                     
                  
               
                     
                        Στο πλοίο δεν χρησιμοποιείται εξοπλισμός φίλτρου ελαίων για τις απορρίψεις, αλλά όλα τα ύδατα υδροσυλλεκτών και η ιλύς διαχωρίζονται και, στη συνέχεια, απορρίπτονται στις λιμενικές εγκαταστάσεις παραλαβής
                     
                  
                  
                     
                        Λειτουργία
                     
                  
                  
                     
                        Παράρτημα I
                     
                  
                  
                     
                        Βιβλίο πετρελαίου, αποδείξεις παράδοσης αποβλήτων
                     
                  
               
                     
                        Σύστημα επεξεργασίας λυμάτων σύμφωνα με το ψήφισμα MEPC.227(64) του Διεθνούς Ναυτιλιακού Οργανισμού για όλα τα σκάφη, εξαιρουμένων των επιβατηγών πλοίων που εκτελούν δρομολόγια σε ειδικές περιοχές, οι οποίες καλύπτονται από το παράρτημα IV της σύμβασης MARPOL
                     
                  
                  
                     
                        Τεχνολογία, λειτουργία και διαχείριση
                     
                  
                  
                     
                        Παράρτημα IV
                     
                  
                  
                     
                        Δήλωση συμμόρφωσης ΕΕ σύμφωνα με την οδηγία 2014/90/ΕΕ του Ευρωπαϊκού Κοινοβουλίου και του Συμβουλίου
                           4
                         ή πιστοποιητικό κλάσης. Επιπλέον, τακτική επαλήθευση από ανεξάρτητο επαληθευτή κατά τη χρήση.
                     
                  
               
                     
                        Δεν απορρίπτονται λύματα στη θάλασσα από το σκάφος. Όλα τα μη επεξεργασμένα και/ή επεξεργασμένα λύματα και/ή η ιλύς καθαρισμού λυμάτων παραδίδονται σε λιμενικές εγκαταστάσεις παραλαβής
                     
                  
                  
                     
                        Λειτουργία
                     
                  
                  
                     
                        Παράρτημα IV
                     
                  
                  
                     
                        Αποδείξεις παράδοσης αποβλήτων
                     
                  
               
                     
                        Επαναχρησιμοποίηση και ανακύκλωση επί του πλοίου
                     
                  
                  
                     
                        Λειτουργία και διαχείριση
                     
                  
                  
                     
                        Παράρτημα V
                     
                  
                  
                     
                        ISO 21070, πρόγραμμα «Green Marine», ISO 14001 σύστημα περιβαλλοντικής διαχείρισης.
                     
                  
               
            
            
         
         
            
                  
                     (1)
                  
                        Μπορούν να γίνονται δεκτά και άλλα συστήματα με βάση τα οποία τα πλοία μπορούν να αποδεικνύουν ότι συμμορφώνονται με τα κριτήρια.
               
               
                  
                     (2)
                  
                        Μπορούν να γίνονται δεκτά και άλλα συστήματα με βάση τα οποία τα πλοία μπορούν να αποδεικνύουν ότι συμμορφώνονται με τα κριτήρια.
               
               
                  
                     (3)
                  
                        Όπως ορίζονται στην οδηγία 2014/94/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την ανάπτυξη υποδομών εναλλακτικών καυσίμων (ΕΕ L 307 της 28.10.2014, σ. 1).
               
               
                  
                     (4)
                  
                        Οδηγία 2014/90/ΕΕ του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τον εξοπλισμό πλοίων και για την κατάργηση της οδηγίας 96/98/ΕΚ του Συμβουλίου (ΕΕ L 257 της 28.8.2014, σ. 146).